ΓΡΑΠΤΗ ΕΡΩΤΗΣΗ E-1416/02

υποβολή: Bart Staes (Verts/ALE) προς την Επιτροπή

(23 Μαΐου 2002)

Θέμα: Γλωσσικό καθεστώς του Κοινοτικού Διπλώματος Ευρεσιτεχνίας

Στις 10 Απριλίου 2002, το Ευρωπαϊκό Κοινοβούλιο απέρριψε με μεγάλη πλειοψηφία τις τροπολογίες 40 και 41 της έκθεσης Palacio (A5-0059/2002) σχετικά με το κοινοτικό δίπλωμα ευρεσιτεχνίας. Οι εν λόγω τροπολογίες είχαν ως στόχο την προστασία των πολιτών της Ένωσης από διακρίσεις λόγω γλώσσας, χωρίς να γίνονταιποχωρήσεις αναφορικά με τη νομιμότητα και την αξιοπιστία του κοινοτικού διπλώματος ευρεσιτεχνίας. Απορρίπτοντας αυτές και άλλες παρόμοιες τροπολογίες έχασε το Ευρωπαϊκό Κοινοβούλιο την τελευταία του ευκαιρία να γνωμοδοτήσει προς το Συμβούλιο ως προς τη διεύρυνση του γλωσσικού καθεστώτος του κοινοτικού διπλώματος ευρεσιτεχνίας σε όλες τις επίσημες κοινοτικές γλώσσες. Σήμερα λαμβάνονταιπόψη μόνο τα γαλλικά, τα γερμανικά, τα ισπανικά, τα ιταλικά και τα αγγλικά.

1. Θεωρεί η Επιτροπή τη σημερινή κατάσταση αναφορικά με τη χρήση γλωσσών σύμφωνη με την αρχή μη διάκρισης των κοινοτικών γλωσσών· Εάν ναι: πώς αιτιολογεί τον αποκλεισμό των ολλανδικών, των ελληνικών, των φινλανδικών, των πορτογαλικών, των φινλανδικών και των σουηδικών· Εάν όχι: τι πρόκειται να γίνει προκειμένου να αποτραπεί η διάκριση εις βάρος έξι επίσημων κοινοτικών γλωσσών·

2. Προτίθεται η Επιτροπή να φροντίσει και στο μέλλον ώστε να αποκλείονται τέτοιου είδους διακρίσεις, ακόμη και αν μέσω επιλογής σε θέματα χρήσης γλωσσών χαίρουν μεγάλης δημοκρατικής πλειοψηφίας στο Ευρωπαϊκό Κοινοβούλιο και σε άλλα θεσμικά όργανα της ΕΕ·

3. Εμμένει η Επιτροπή και επ' αυτού στην διαβεβαίωσή της ότι είναι καίριας σημασίας να μπορούν οι πολίτες της Ένωσης να συμβουλεύονται στη μητρική τους γλώσσα τα κείμενα που εκδίδονται στο πλαίσιο της Ένωσης· (βλ: http://www.europa.eu.int/comm/role_el.htm

5)

Απάντηση του κ. Bolkestein εξ ονόματος της Επιτροπής

(24 Ιουνίου 2002)

Η Επιτροπή θα ήθελε ναπενθυμίσει στο αξιότιμο μέλος του Κοινοβουλίου ότι η καθιέρωση ενός πεντάγλωσσου καθεστώτος για το κοινοτικό δίπλωμα ευρεσιτεχνίας δεν αποτελεί πρόταση της Επιτροπής.

Η Επιτροπή θεωρεί ότι το γλωσσικό καθεστώς που περιέχεται σιωπηρώς στην πρότασή της για το κοινοτικό δίπλωμα ευρεσιτεχνίας αποτελεί τη σωστή προσέγγιση. Όσον αφορά το ρόλο του Ευρωπαϊκού Γραφείου Διπλωμάτων Ευρεσιτεχνίας που είναι το αρμόδιο όργανο για την εξέταση των αιτήσεων χορήγησης κοινοτικού διπλώματος ευρεσιτεχνίας, τοφιστάμενο τρίγλωσσο καθεστώς κρίνεται κατάλληλο από όλα τα κράτη μέλη, τα οποία είναι όλα συμβαλλόμενα μέρη της σχετικής Σύμβασης. Η Επιτροπή είναι της γνώμης ότι το γλωσσικό καθεστώς του Ευρωπαϊκού Γραφείου Διπλωμάτων Ευρεσιτεχνίας (ΕΓΔΕ) είναι πολύ πρακτικό και φιλικό προς το χρήστη. Θα πρέπει ναπενθυμισθεί ότι το σύστημα επιτρέπει κατ' αρχήν την αρχικήποβολή των αιτήσεων χορήγησης διπλώματος ευρεσιτεχνίας σε οποιαδήποτε από τις επίσημες γλώσσες των κρατών μελών. Το ότι η αίτηση πρέπει στη συνέχεια να μεταφραστεί σε μία από τις γλώσσες εργασίας του Ευρωπαϊκού Γραφείου Διπλωμάτων Ευρεσιτεχνίας, αυτό δικαιολογείται από την ανάγκη του Γραφείου να είναι σε θέση να λειτουργεί αποτελεσματικά. Η Επιτροπή θεωρεί ότι είναι θέμα καίριας σημασίας το Ευρωπαϊκό Γραφείο Διπλωμάτων Ευρεσιτεχνίας να εκτελεί επίσης τις μελλοντικές εργασίες του σε σχέση με τις αιτήσεις χορήγησης κοινοτικού διπλώματος ευρεσιτεχνίας με τρόπο αξιόπιστο και αποδοτικό από άποψη κόστους.

Όσον αφορά τη μετάφραση των χορηγούμενων κοινοτικών διπλωμάτων ευρεσιτεχνίας, η Επιτροπή εξακολουθεί να πιστεύει ότι η πρότασή της είναι κατάλληλη, ιδίως σε σχέση με το στόχο της δημιουργίας ενός γενικά αποδοτικού από άποψη κόστους συστήματος. Εν τω μεταξύ, το Συμβούλιο εξέφρασε την προτίμησή του για τη διεξαγωγή των περαιτέρω εργασιών με βάση ένα σύστημα στο πλαίσιο του οποίου όλες οι αξιώσεις οι σχετικές με ένα χορηγούμενο κοινοτικό δίπλωμα ευρεσιτεχνίας θα μεταφράζονται σε όλες τις επίσημες γλώσσες της Κοινότητας. Η Επιτροπή ανέφερε ότι ενδέχεται να αποδεχθεί αυτό το σύστημα μετάφρασης με την προϋπόθεση ότι θα μπορέσει να επιτευχθεί ένας αποδεκτός γενικός συμβιβασμός όσον αφορά το κοινοτικό δίπλωμα ευρεσιτεχνίας, και ιδίως το θέμα της δικαιοδοτικής αρμοδιότητας.

Κατά την άποψη της Επιτροπής, τα ζητήματα τα σχετικά με τη διαθεσιμότητα σε όλες τις κοινοτικές γλώσσες των νομοθετικών ή άλλων κειμένων που εκδίδονται από τα θεσμικά όργανα της Κοινότητας δεν είναι εφαρμόσιμα στα κοινοτικά διπλώματα ευρεσιτεχνίας που χορηγούνται από το Ευρωπαϊκό Γραφείο Διπλωμάτων Ευρεσιτεχνίας.